《次韵黄伯思求其祖梦升墓铭跋》
宋代·王庭圭

妙句高文满锦囊，坐惊蓬瓮忽生光。君家人物代不乏，文彩风生想未忘。

千载运中逢太史，诸王殿下识黄香。江西多士传心印，又出宗支一派长。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。